તેઓ ઈચ્છે છે કે, આ ક્ષેત્રમાં વિદેશમાં વિસ્તર્યા પહેલા પોતાના દેશમાં જ મજબૂતી પ્રદાન કરવામાં આવે. પ્રશાંતનું આ સપનું આ બેબુનિયાદ પણ નથી. કારણકે, દેશમાં ક્વિક સર્વિસ રેસ્ટોરન્ટ ખૂબ ઝડપથી વિસ્તરી રહ્યા છે. વર્ષ 2011માં જ ક્વિક રેસ્ટોરન્ટ ઉદ્યોગ આશરે 1.36 બિલિયન ડોલરનો હતો. જે દર વર્ષ 35 ટકાના દરથી વધી રહ્યો છે. આશા રાખવામાં આવી રહી છે કે આ વર્ષના અંત સુધીમાં માર્કેટ 4.5 બિલિયન ડોલર સુધી પહોંચી જશે. તેને કારણે આ લોકોની રહેણી કરણીમાં ફેરફાર આવ્યો છે, અને તેમનો ખર્ચ કરવાની તાકાત પણ પહેલાથી વધી છે. પ્રશાંત એક કારોબારી પરિવારમાંથી આવે છે. તેમનો પરિવારનો વ્યવસાય ઓટોમોબાઈલ માટે ટ્યુબ બનાવવાનો છે. એમબીએ કર્યા બાદ પ્રશાંતે ચટર પટર શરૂ કરવાનો નિર્ણય કર્યો હતો. તેમની સાથે જોડાયેલા લોકો કહે છે કે, પ્રશાંતમાં અન્યથી અલગ વિચારવાની તાકાત છે.